open-index/open-wikipedia-markdown huggingface dataset:
איב יוסון

**איב יוסון** (באנגלית: **Memphis Eve Sunny Day Hewson**; נולדה ב-7 ביולי 1991) היא שחקנית אירית.

## ביוגרפיה
יוסון נולדה בדבלין, אירלנד, בתם השנייה של האקטיביסטית אלי יוסון (לבית אליסון סטיוארט) ושל סולן U2, בונו (פול דייוויד יוסון). שמה נגזר מהזמן ותאריך הלידה שלה (7 בבוקר ב-7 ביולי), שכן "ערב" (Eve, Evening) הוא אמצע המילה "שבע" (Seven) יש לה אחות גדולה יותר, ג'ורדן, ושני אחים צעירים יותר, אלייז'ה וג'ון. יוסון סיימה את לימודיה בסנט אנדרוז קולג' בדבלין ובאוניברסיטת ניו יורק. השיר "Kite" של U2 נכתב בהשראת הרגע שבו בונו העלה עפיפון על קיליני היל עם יוסון ואחותה.

## קריירה
אף על פי שהוריה של יוסון התנגדו שתהיה לאיב קריירה בתחום המשחק, היא עשתה את הופעת הבכורה שלה במשחק בשנת 2005 לצד אחותה ג'ורדן בסרט הקצר "Lost and Found". את הופעת הבכורה שלה בסרט עלילתי היא עשתה בשנת 2008 בסרט הקולנוע "The 27 Club". באותה שנה, יוסון השתתפה בתוכנית למשחק באקדמיה לקולנוע של ניו יורק. בשנת 2010, היא הופיעה בקליפ ובסרט הקצר הנלווה לשיר של הלהקה האירית דה סקריפט, "For the First Time".

בשנת 2013 שיחקה יוסון בסרט המתח "קשרי דם". ביולי 2013, ג'ק קווייד ויוסון ביקשו מהמעריצים לעזור להם לממן סרט חדש בשם "Roadies" באמצעות מיקור המונים. בספטמבר של אותה שנה, היא הופיעה בסרט הקומדיה הרומנטית "דיברנו מספיק" בתפקיד בתו של דמותו של ג'יימס גנדולפיני, אלברט. בנובמבר 2013, היא הייתה מועמדת לפרס אשת השנה באירלנד של המגזין "Tatler" על משחקה בקולנוע.

בשנים 2014–2015 שיחקה בסדרת הטלוויזיה "הניק", של הבמאי סטיבן סודרברג.

באוקטובר 2015, היא הופיעה בתפקיד קרול דונובן בסרט הקולנוע של סטיבן ספילברג "גשר המרגלים". היא גילמה את בתו של הדמות הראשית של הסרט, בגילומו של טום הנקס.

בשנת 2017 שיחקה בסרט הקולנוע "הפרפר". שנה לאחר מכן יוסון גילמה את העלמה מריאן בסרט הקולנוע "רובין הוד", שהוקרן בבכורה בנובמבר 2018. בסרט משתתפים טארון אגרטון, ג'יימי פוקס וג'יימי דורנן.

באוגוסט 2019, פורסם כי יוסון לוהקה לתפקיד אדל במיני סדרת המותחן הפסיכולוגי של נטפליקס "מאחורי עיניה", שהוקרנה לראשונה ב-2021.

בשנת 2020, היא שיחקה בדרמת הטלוויזיה "המאורות", ששודרה ב-BBC One. הסדרה מבוססת על הרומן של אלינור קטון "המאורות" משנת 2013, ועלילתו מתרחשת בניו זילנד בזמן הבהלה לזהב של 1866.

בשנת 2024 היא שיחקה בסדרת המתח "הזוג המושלם" בהפקת נטפליקס בתפקיד אמיליה סאקס

## חיים אישיים
יוסון מתגוררת בוויליאמסבורג, ברוקלין. היא קיבלה את התואר שלה מאוניברסיטת ניו יורק ב-22 במאי 2013. אביה, בונו, דחה באותו יום תואר דוקטור לשם כבוד מאוניברסיטת ניו יורק.

בשנים 2010–2015 ניהלה יוסון מערכת יחסים עם השחקן ג'יימס לאפרטי.

## פילמוגרפיה

### טלוויזיה

### קליפים

## קישורים חיצוניים

## הערות שוליים

קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:שחקני קולנוע וטלוויזיה אירים
קטגוריה:שחקניות קולנוע וטלוויזיה איריות
קטגוריה:אירים שנולדו ב-1991
קטגוריה:איריות שנולדו ב-1991
הסנאט של דלאוור

**הסנאט של דלאוור** (באנגלית: **Delaware Senate**) הוא הבית העליון של בית המחוקקים במדינת דלאוור שבארצות הברית. בסנאט חברים 21 סנאטורים וכל אחד מהם נבחר לתקופת כהונה בת ארבע שנים, למעט במקרים של חלוקת מחוזות בחירה מחדש – אז ניתן לבחור סנאטורים לכהונה בת שנתיים בלבד. בסנאט של דלאוור, המתכנס בקפיטול מדינת דלאוור שבעיר הבירה דובר, אין הגבלת כהונה.

על מנת להתאים את כהונת הסנאטורים לחלוקה מחדש של מחוזות בחירה אחת לעשור, תקופות הכהונה של סנאטורים אחדים מסודרות כך שעשרה מהם נבחרים לכהונה בת שנתיים בבחירות הכלליות הדו-שנתיות הראשונות שלאחר החלוקה מחדש, ולאחריהן לשתי כהונות בנות ארבע שנים. במקביל, 11 סנאטורים נבחרים לשתי תקופות כהונה ראשונות בנות ארבע שנים, ולאחריהן לקדנציות של שנתיים. כדי להיבחר לסנאט, על הסנאטורים להיות אזרחי ארצות הברית, להתגורר בדלאוור במשך שלוש שנים לפחות, ולהיות תושבי מחוז הבחירה שלהם לפחות שנה אחת לפני הבחירות. הם גם חייבים להיות בני 27 לפחות בזמן היבחרם.

בדומה לבתים עליונים אחרים של בתי המחוקקים של המדינות והטריטוריות של ארצות הברית, כמו גם בסנאט של ארצות הברית, הסנאט של דלאוור רשאי לאשר או לדחות מינויים של מושל דלאוור לממשלת המדינה, לוועדות ומועצות ציבוריות, ולתפקידי שפיטה בבית המשפט העליון. נשיאת הסנאט להלכה היא סגנית המושל המכהנת בת'אני הול-לונג. הנשיא הזמני המכהן הוא דייוויד סוקולה. מנהיג הרוב הוא הדמוקרט בריאן טאונסנד, ומנהיג המיעוט הוא ג'רלד הוקר מהמפלגה הרפובליקנית.

## קישורים חיצוניים

* 

* 

סנאט
דלאוור
נמל התעופה הבין-לאומי של דונצק

**נמל התעופה הבינלאומי של דונצק סרגיי פרוקופייב** (באוקראינית: **Міжнародний аеропорт Донецьк**) הוא נמל תעופה בלתי פעיל, השוכן בקרבת העיר דונצק שבאוקראינה, בירת המדינה הבלתי מוכרת הרפובליקה העממית של דונצק. הוא נסגר בשנת 2014, לאחר פרוץ המלחמה בדונבאס, ומתקניו חרבו בקרבות.

## היסטוריה
300px|ממוזער|שמאל|מבנים הרוסים בנמל התעופה (צילום משנת 2014)
ראשיתו של נמל התעופה הייתה בשנות ה-30 ומאז הורחב ושופץ מספר פעמים. הוא נקרא על שמו של המלחין סרגיי פרוקופייב, שהיה יליד מחוז דונצק.

בשנת 2012 נחנך בנמל טרמינל חדש, שהוקם לקראת טורניר יורו 2012. הטרמינל הוקם על ידי חברה קבלנית אוקראינית בסיוע מומחים מקרואטיה.

חברות תעופה שונות הפעילו טיסות אל נמל התעופה וממנו, וביניהן לופטהנזה, לוט, אירופלוט, אייר ברלין, פליי דובאי ודונבאסאירו. בשנת 2009 עברו בנמל 488,100 נוסעים ומספרם עלה בשנים הבאות עד לשיא של 1,110,400 בשנת 2013.

ב-3 בנובמבר 1996 התנקשו בנמל רוצחים שכירים שהתחפשו לאנשי ביטחון בחייו של איש עסקים מקומי בעת שירד ממטוס. ארבעה נהרגו בתקרית זו, לרבות איש העסקים ואשתו.

ב-13 בפברואר 2013 החטיא מטוס נוסעים את המסלול בנמל בעת שניסה לערוך בו נחיתת חירום והתרסק. חמישה מתוך 52 יושבי המטוס נספו בתאונה.

### הקרבות על נמל התעופה
ב-26 במאי 2014, בחודש השני של המלחמה בדונבאס, נתפס נמל התעופה על ידי הבדלנים שביקשו להקים את הרפובליקה העממית של דונצק. צבא אוקראינה פתח בקרב נגדם ולמחרת הצליח לתפוס את נמל התעופה בחזרה. עשרות מהבדלנים נהרגו בקרב זה.

ב-28 בספטמבר פרץ קרב שני על השליטה בנמל התעופה, שנמצא בין קווי החזית של הצדדים היריבים. ב-21 בינואר 2015, לאחר כארבעה חודשי לחימה. הצליחו הבדלנים לכבוש את הנמל מידי הצבא האוקראיני. הצדדים הלוחמים ספגו אבדות כבדות (230 עד 1,000 הרוגים לשני הצדדים יחד, לפי גרסאות שונות, ומספר גדול של פצועים).

במהלך שני הקרבות שניטשו בנמל נגרם נזק כבד ביותר למתקניו.

## קישורים חיצוניים

* 
* Donetsk airport damage captured by drone, באתר חדשות ה-BBC, 19 בינואר 2015

דונצק
פרוקופייב
קטגוריה:שדות תעופה שנסגרו
קטגוריה:מחוז דונצק
הית'ר מקדונלד

**הית'ר מקדונלד** (באנגלית: **Heather Ann McDonald**; נולדה ב-14 ביוני 1970) היא סטנדאפיסטית, שחקנית וסופרת אמריקאית. נולדה וגדלה בדרום קליפורניה, היא ידועה בהופעותיה בתוכנית הטוק שואו "Chelsea Lately" ב. היא הייתה אחת משמונת הכותבים בתוכנית והשתתפה במערכונים וקטעים. היא המנחה של הפודקאסט העוסק בתרבות הפופ "Juicy Scoop with Heather McDonald". ספרה הראשון, ספר זיכרונות משנת 2010 של שנותיה בקולג' בשם "You'll Never Blue Ball in This Town Again: One Woman's Painfully Funny Quest to Give It Up", נכנס לרשימת רבי-המכר של הניו יורק טיימס.

בשנת 2015 היא הייתה מנחת תוכנית טלוויזיה All About Sex ביחד עם מריסה ג'ארט וינוקור. התוכנית ירדה לאחר כחודש.

ב-5 בפברואר 2022, מקדונלד התמוטטה על הבמה במהלך הופעה חיה בטמפה, אריזונה. היא פונתה לבית חולים וטופלה בשל שבר בגולגולת. כאשר התמוטטה הקהל בהופעה צחק משחשב שמדובר בחלק מהמופע ומשום שהתמוטטה בדיוק לאחר שאמרה שהיא "מחוסנת שלוש פעמים ושלא קרה לה כלום ושישו כנראה אוהב אותה הכי הרבה".

## קישורים חיצוניים
* 

## הערות שוליים

קטגוריה:סטנדאפיסטיות אמריקאיות
קטגוריה:קומיקאיות אמריקאיות
קטגוריה:חקייניות אמריקאיות
קטגוריה:אמריקאיות ממוצא אירי
קטגוריה:בוגרות אוניברסיטת דרום קליפורניה
קטגוריה:אמריקאים שנולדו ב-1970
קטגוריה:אמריקאיות שנולדו ב-1970
Superficial Love

"**Superficial Love**" הוא שיר של הזמרת הקנדית, רות ב., שיצא ב-27 בנובמבר 2015, כחלק מהמיני-אלבום הראשון שלה, *The Intro*. ב-24 בפברואר 2017, השיר הוכרז כי הוא יהיה הסינגל השני של אלבום האולפן הראשון שלה, *Safe Haven*. השיר יצא לראשונה בסרטון של Vine ב-2015, שזכה ליותר מ-50 מיליון צפיות.

נכון למרץ 2022, השיר הושמע למעלה מ-170 מיליון פעמים בספוטיפיי.

## ביקורת
מייק ואס, מ-*[[Idolator]]*, אמר כי השיר "מזכיר לי את ליאונה לואיס עם ההפקה הווקאלית החלקה והעכשווית שלה".

## וידאו קליפ
הווידאו קליפ של הסינגל יצא בערוץ היוטיוב של הזמרת ב-31 במרץ 2017. נכון למרץ 2022, הווידאו קליפ נצפה למעלה מ-24 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2017
קטגוריה:סינגלים בהוצאת קולומביה רקורדס
קטגוריה:סינגלים בהוצאת סוני מיוזיק
קטגוריה:בלדות פופ
קטגוריה:שירים באנגלית
אווה מריה הולצלייטנר

**אווה מריה הולצלייטנר** (בגרמנית: **Eva Maria Holzleitner**; נולדה ב-5 במאי 1993 בוולס) היא פוליטיקאית אוסטרית, חברה במפלגה הסוציאל-דמוקרטית של אוסטריה (SPÖ). ב-9 בנובמבר 2017 הושבעה כחברה במועצה הלאומית של אוסטריה. ב-26 ביוני 2021 נבחרה לכהן כסגן יו"ר ה SPÖ וכיושב ראש ארגון נשים של SPÖ במקום גבריאלה היינש-הוסק.

## ביוגרפיה
לאחר לימודי התיכון החלה הולצלייטנר ללמוד כלכלה חברתית באוניברסיטת יוהנס קפלר לינץ (JKU). בשנת 2016 היא קיבלה תואר הראשון והחלה את התואר השני. בספטמבר 2015 החלה לעבוד באוניברסיטת האגנברג למדעים יישומיים כעוזרת בקבוצת המחקר HEAL (מעבדת האלגוריתמים היוריסטים והאבולוציוניים).

בשנת 2012 הצטרפה הולצלייטנר למפלגת SPÖ. בשנים 2016–2021 כיהנה כיושבת ראש ארגון הדור הצעיר של ה-SPÖ במדינת אוסטריה עילית. ב-9 בנובמבר 2017, הושבעה כחברה במועצה הלאומית האוסטרית.

בעת נאום במועצה הלאומית באוקטובר 2021, סבלה הולצלייטנר מסחרחורת והתמוטטה. לאחר טיפול רפואי היא שבה להכרה תוך זמן קצר ולוותה אל מחוץ לאולם המליאה.

## קישורים חיצוניים

## הערות שוליים

קטגוריה:פוליטיקאיות אוסטריות
קטגוריה:פוליטיקאים אוסטרים
קטגוריה:חברי פרלמנטים
קטגוריה:ילידות 1993
קטגוריה:אוסטרים שנולדו ב-1993
This Is Real

"**This Is Real**" הוא שיר של ה-DJ הבריטי, ג'קס ג'ונס, והזמרת-יוצרת הבריטית, אלה הנדרסון, שיצא ב-21 באוקטובר 2019, כסינגל השני מתוך אלבום האולפן הראשון של ג'ונס, *Snacks (Supersize)*.

נכון למרץ 2022, השיר הושמע למעלה מ-101 מיליון פעמים בספוטיפיי.

## וידאו קליפ
הווידאו קליפ יצא לראשונה בערוץ היוטיוב של ג'קס ג'ונס ב-21 באוקטובר 2019. נכון למרץ 2022, הווידאו קליפ נצפה למעלה מ-27 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2019
קטגוריה:שירי ג'קס ג'ונס
קטגוריה:שירי אלה הנדרסון
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירי דאנס-פופ
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת פולידור רקורדס
מאליק האריס

**מאליק האריס** (באנגלית: **Malik Harris**; נולד ב-27 באוגוסט 1997) הוא זמר פופ גרמני-אמריקאי, ראפר וכותב שירים. מאליק הוא נציג גרמניה לאירוויזיון 2022 בטורינו עם השיר "Rockstars".

## ביוגרפיה
מאליק נולד בלנדסברג על הלך לריקי האריס, מנחה ושחקן יליד ארצות הברית שפעיל בגרמניה. סבו מצד אביו היה זמר אופרה, סבתו מצד אמו הייתה פסנתרנית, ואביו ניגן בכלי נגינה רבים.

האריס החל את הקריירה המוזיקלית שלו עם שירי קאברים, כשהוא מלווה את עצמו בגיטרה, בה הוא מנגן מאז שהיה בן 13. בנוסף לנגינה בגיטרה, האריס לימד את עצמו איך לנגן על מקלדת אלקטרונית ותופים.

הסינגלים הראשונים שלו - Say the Name ו-Welcome to the Rumble הפכו ללהיטים במצעדי השידור ובפלטפורמות סטרימינג כמו ספוטיפיי. לאחר שהוחתם על ידי יוניברסל מיוזיק גרופ, יצא לאור Like That Again בקיץ 2019, ואחריו יצא הסינגל Home.

מאליק האריס היה האמן הגרמני הראשון שנראה על שלט חוצות של כיכר טיימס בעיר ניו יורק במשך שבוע לקראת יציאת הסינגל שלו When We've Arrived באוקטובר 2020. אלבום הבכורה של האריס Anonymous Colonist יצא לאור באוגוסט 2021.

האריס נבחר ב-4 במרץ 2022 לייצג את גרמניה באירוויזיון 2022 בטורינו עם השיר Rockstars, לאחר שניצח בתחרות *Germany 12 Points.*

המהדורה ה-66 של האירוויזיון תתקיים בטורינו, איטליה ותורכב משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שגרמניה חברה בחמש המדינות הגדולות, היא תעפיל לגמר אוטומטית. ב-25 בינואר 2022 נקבע בהגרלת חצאי הגמר כי גרמניה תצביע בחצי הגמר השני. ב-13 במאי פורסם סדר ההופעות של הגמר, שנקבע על ידי מפיקי התחרות, כך ששירים דומים לא ישובצו בסמוך זה לזה. גרמניה הופיעה כמדינה ה-13, לפני ליטא ואחרי אוקראינה. לבסוף היא דורגה במקום ה-25 עם 6 נקודות בלבד.

## קישורים חיצוניים

## הערות שוליים

קטגוריה:נציגי גרמניה באירוויזיון
קטגוריה:משתתפי אירוויזיון 2022
קטגוריה:זמרים גרמנים
קטגוריה:גרמנים שנולדו ב-1997
קטגוריה:אמריקאים שנולדו ב-1997
הפארק הלאומי ארלי

**הפארק הלאומי ארלי** (בצרפתית: **Parc national d'Arly**) הוא פארק לאומי הממוקם ב שבמחוז , בדרום-מזרח בורקינה פאסו. הפארק צמוד לפארק הלאומי פנג'ארי של בנין בדרום ול במערב. ב-2009 צורף האתר לרשימת אתרי רמסר, וב-2017 הפארק צורף לאתר המורשת העולמית קומפלקס הפארקים הלאומיים W-ארלי-פנג'ארי של ארגון אונסק"ו.

## תיאור
הפארק שוכן בשטח של 760 קמ"ר, בגובה בין 100 ל-500 מטרים מעל גובה פני הים, וכמות המשקעים השנתית הממוצעת היא כ-1,000 מילימטרים. בפארק הלאומי ארלי יש מספר אגמים, כמו בטונגה (Tounga) שבו יש בור מים ויש שני אגמים שלעיתים קרובות מבקרים בהן עד עשרים היפופוטמים.

בפארק יש מגוון רחב של בתי גידול, החל מ של הנהרות ארלי ופנג'ארי ועד חורש סוואנה וגבעות אבן חול של שרשרת גובננגו (Chaîne de Gobnangou). הפארק הוא ביתם של כ-200 פילים אפריקנים, 200 היפופוטמים ו-100 אריות. יש גם נמרים, תאואים, תנינים, כוח הנילוס, פיתונים, בבונים, קופים אדומים וירוקים, חזירי יבלות ומיני אנטילופות שונות, כמו בובאל איילי ואנטילופת סוס קצרת-קרן. יש גם קודו סילבטיכוס, צביונים וקובוס המים.

הפארק שימש קודם לכן בית גידול גם לזאב טלוא (*Lycaon pictus manguensis*), אם כי מין זה נכחד מהאזור המקומי עקב התרחבות אוכלוסיית האדם, והיעדר הגנה לאומית.

ניתן להגיע לפארק דרך הכביש המהיר N19 דרך  (בעונה היבשה גם דרך ). יש בשטח הפארק כמה בקתות לתיירים.

דרך הפארק הלאומי ארלי עובר מסלול הגירה שנתי מסורתי של הרועים בני הפולה. מדי שנה עוברים בפארק עדרי בקר גדולים במסלול קבוע. תשלום תעריפים קבועים לראש מטופל על ידי הנהלת הפארק הלאומי בפארק עצמו.

## קישורים חיצוניים

* Africa Tour Operators

## ביאורים

## הערות שוליים

קטגוריה:בורקינה פאסו: שמורות ביוספריות
Rockstars

**Rockstars** (בעברית: **כוכבי רוק**) הוא סינגל מאת הזמר הגרמני מאליק האריס. השיר יצא לאור ב-4 בפברואר 2022 על ידי חברת התקליטים יוניברסל מיוזיק גרופ וייצג את גרמניה באירוויזיון 2022.

## רקע
השיר נכתב בשיתוף עם מארי קובילקה ורובין קארו, והאריס הפיק אותו יחד עם קארו. לפי האריס, השיר נכתב כהשראה לאחר שצפה בפרק האהוב עליו והאחרון בסדרה המשרד, ומהציטוט של הדמות אנדי ברנארד, "הלוואי והייתה דרך לדעת שאתה בימים הטובים - לפני שבאמת עזבת אותם". הביצוע של השיר מלווה בפסנתר חשמלי, תופים אלקטרוניים, גיטרה וכלי מיתר.

ב-10 בפברואר 2022 אושר שמאליק האריס ייקח חלק בקדם הגרמני "12 נקודות". ב-4 במרץ זכה בתחרות ונבחר לייצג את גרמניה באירוויזיון 2022 בטורינו.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שגרמניה חברה בחמש המדינות הגדולות, היא תעפיל לגמר באופן אוטומטי. ב-25 בינואר 2022 נקבע בהגרלת חצאי הגמר כי גרמניה תצביע בחצי הגמר השני. ב-13 במאי פורסם סדר ההופעות של הגמר, שנקבע על ידי מפיקי התחרות, כך ששירים דומים לא ישובצו בסמוך זה לזה. גרמניה הופיעה כמדינה ה-13, לפני ליטא ואחרי אוקראינה. לבסוף היא דורגה במקום ה-25 עם 6 נקודות בלבד.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי גרמניה באירוויזיון
קטגוריה:שירים באנגלית
קטגוריה:שירים על תהילה
ג'ואן פיני

**ג'ואן מרי פיני** (באנגלית: **Joan Marie Finney**; ) הייתה פוליטיקאית אמריקאית, האישה הראשונה שכיהנה כמושלת קנזס בשנים 1991–1995. טרם היבחרה לתפקיד הייתה גזברית המדינה של קנזס מ-1975 עד 1991, והוסיפה להיות האישה הראשונה בתפקיד זה גם כן.

## ביוגרפיה
פיני נולדה בשם **ג'ואן מרי מקינרוי** (McInroy) בטופיקה בירת קנזס, בתם של לאונרד ומרי סנדס מקינרוי. אביה נטש את משפחתה זמן קצר לאחר לידתה. בשנת 1942 השלימה את לימודיה התיכוניים בתיכון מנהטן שבקנזס. ב-1957 נישאה לספנסר פיני הבן ובמרוצת השנים חבקו שלושה ילדים: שרה "סאלי" פיני טים, ריצ'רד פיני ומרי פיני הולידיי. במהלך 1978 השלימה לימודי תואר ראשון בהיסטוריה כלכלית באוניברסיטת וושבורן.

מ-1953 עד 1969 הייתה פיני חברה בסגל של פרנק קרלסון, חבר הסנאט של ארצות הברית מטעם קנזס ואיש המפלגה הרפובליקנית. בשנים 1970–1972 כיהנה כנציבת הבחירות במחוז שוני (Shawnee). בבחירות 1972, כמועמדת המפלגה הרפובליקנית, התמודדה ללא הצלחה לייצוג מחוז הקונגרס השני של קנזס בבית הנבחרים של ארצות הברית. בנוסף, הייתה פיני עוזרת מיוחדת עבור ביל מקורמיק, ראש עיריית קנזס. לאחר שהחליפה את השתייכותה הפוליטית מרפובליקנית לדמוקרטית, הייתה לאישה הראשונה שכיהנה כגזברית מדינת קנזס מ-1975 עד 1991.

לאחר שהדיחה את המושל לשעבר ג'ון קרלין  בבחירות המקדימות של המפלגה הדמוקרטית לתפקיד מושל קנזס ב-1990, פיני גברה על המושל הרפובליקני המכהן מייק היידן בבחירות הכלליות והפכה לאישה הראשונה בארצות הברית שהביסה מושל מכהן בבחירות כלליות. במהלך כהונתה התבלטה כתומכת נלהבת של עמים ילדים בקנזס, וב-1991 הייתה למושלת הראשונה שהכירה בריבונותם של שבטים אינדיאנים-אמריקאים בהכרזה רשמית. בנוסף להיותה האישה הראשונה בתפקיד, פיני הייתה המושלת הרומית-קתולית הראשונה, ונמנתה בין המושלים הדמוקרטים הבודדים שהתנגדו להפלות. כאשר הושבעה לתפקיד בגיל 65 הייתה לאדם המבוגר ביותר שנכנס לנעלי המושל, עד שלורה קלי הושבעה בגיל 68 ב-2019.

בבחירות 1994 פרשה מהחיים הפוליטיים לאחר תקופת כהונה אחת בלבד. בערוב ימיה התמודדה בשנת 1996 על מושב בסנאט האמריקאי שהתפנה עם עזיבתו של בוב דול, אך בפריימריז הדמוקרטים הפסידה לג'יל דוקינג, שבעצמה הובסה בידי סם בראונבק. פיני נפטרה בשנת 2001 מסיבוכים של סרטן הכבד בבית החולים סנט פרנסיס בטופיקה, ונטמנה בבית העלמין הר קלורי שבעיר הולדתה.

## קישורים חיצוניים

* 

## הערות שוליים

קטגוריה:אמריקאים ילידי קנזס
קטגוריה:טופיקה (קנזס): אישים
קטגוריה:מזכירי אוצר במדינות ארצות הברית
קטגוריה:מושלי קנזס
קטגוריה:מושלות מדינות ארצות הברית מהמפלגה הדמוקרטית
קטגוריה:בוגרי אוניברסיטת וושברן
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2021
המתקפה על הורליבקה

**המתקפה על הורליבקה** היא זירת קרב מתמשך בין הכוחות המזוינים של אוקראינה לבין הכוחות המזוינים של רוסיה על השליטה בחלקים ממחוז דונצק שבאוקראינה. המתקפה החלה ב-2 במרץ 2022 כחלק מפלישה הרוסית לאוקראינה ב-2022.

## מהלך הקרב
ב-2 במרץ 2022 יצאו הכוחות האוקראינים למתקפה בפעם הראשונה במהלך המלחמה, והחלו להתקדם לכיוון העיר הורליבקה. בהמשך פורסמו דיווחים לפיהם כוחות אוקראינים כבשו חלקים מהעיר.

## קישורים חיצוניים

## הערות שוליים

קטגוריה:הסכסוך האוקראיני-רוסי
קטגוריה:הפלישה הרוסית לאוקראינה
קטגוריה:הפלישה הרוסית לאוקראינה: קרבות
קטגוריה:המלחמה בדונבאס
קטגוריה:מחוז דונצק
ג'יימי לוסון

**ג'יימי לוסון** (באנגלית: **Jayme Lawson**; נולדה ב-19 בספטמבר 1997) היא שחקנית אמריקאית, המוכרת מתפקידה בתור בלה ריאל בסרט "באטמן" (2022) ובשל הופעתה בתור מישל אובמה בצעירותה בסדרה "הגברת הראשונה" (2022) ברשת שואוטיים.

## ביוגרפיה
לוסון נולדה בשנת 1997 בוושינגטון די. סי.. היא בוגרת בית הספר ג'וליארד בניו יורק.

## קריירה
לאחר שסיימה את לימודיה בבית הספר ג'וליארד במאי 2019, לוהקה לוסון לתפקידה הקולנועי הראשון בסרט, "Farewell Amor " שיצא לאקרנים בשנת 2020.

בשנת 2019, היא זכתה לתשומת לב כאשר לוהקה לסרט "באטמן", שהוקרן בבכורה בפברואר 2022. לוסון משחקת בתפקיד בלה ריאל, מועמדת לראשות העיר גות'אם סיטי. באותה שנה שיחקה בברודוויי במחזה "למען נערות צבעוניות ששקלו התאבדות / כשהקשת מספיקה" מאת הסופרת והמחזאית אנטוזקאי שונגיי.

בינואר 2021, לוהקה לוסון לתפקיד מישל אובמה הצעירה בסדרת הטלוויזיה "הגברת הראשונה" אשר עלה לאוויר במהלך שנת 2022 ברשת שואוטיים. עוד בשנת 2022, שיחקה לוסון בסרט "סיפורו של אמט טיל" בתפקיד מיירלי אוורס. ובהמשך שיחקה בסרט האקשן ההיסטורי "לוחמת" (אנ') בכיכובה של ויולה דייוויס ובבימויה של ג'ינה פרינס בית'ווד (אנ').

## פילמוגרפיה
### קולנוע

### טלוויזיה

## תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
רחוב ווטר 55

**רחוב ווטר 55** (באנגלית: **55 Water Street**) הוא גורד שחקים המצוי בדאונטאון מנהטן - חלקו הדרומי של רובע מנהטן של העיר ניו יורק במדינת ניו יורק שבארצות הברית.

## היסטוריה ותאור המבנה
המבנה הוקם בשנת 1972. גובהו 209 מטרים ויש בו 53 קומות. שטח המבנה הוא 325 אלף מ"ר ומבחינה זו הוא הבניין שני בגודלו בעיר אחרי מגדל החירות.

החלק הצפוני של המבנה הוא אגף בעל 15 קומות עם חזית שמהווה שטח ציבורי גדול הידוע בשם "Elevated Acre". שטח ציבוי זה נמצא בגובה של כ-9 מ' מעל מפלס הרחוב וניתן לגישה על ידי מדרגות ומדרגות נעות. שטחים אלו ניתנים להשכרה לצורכי תערוכות, חתונות ואירועם נוספים.

בשנים 1973–1983 בקומה השלישית של בניין היה ממוקם סניף של מוזיאון ויטני לאמנות אמריקאית. בשנת 1993 בעלות על הבניין עברה לחברה חדשה. היא ביצעה שיפוצים נרחבים לרבות פירוק חלקים של אסבסט שהיו בניצול. בשנת 2012 בעקבות הוריקן סנדי הקומות התחתונות של הבניין הוצפו והיה צורך בשיפוץ משמעותי תוך שינוי תכנוני של הבניין.

בשנת 2004 לבניין עברו כ-2000 עובדים של חברת בריאות שבהמשך הפכה ל-EmblemHealth. בבניין ממוקמים משרדי מחלקת התחבורה של עיריית ניו יורק, הוגו בוס, חברות פיננסיות וחברות היי-טק.

## ראו גם
*גורדי שחקים בניו יורק

## קישורים חיצוניים

* 

קטגוריה:מנהטן: מגדלי משרדים
הקופים באים, האמריקאים באים!

**הקופים באים, האמריקאים באים!** (באנגלית: **!Monkeys, Go Home**) הוא סרט קומדיה אמריקאי משנת 1967 בבימויו של אנדרו מקלגלן, עם דין ג'ונס, איווט מימיו ומוריס שבלייה בתפקידים הראשיים. זה סרטו האחרון של שבלייה.

זה הסרט הראשון של אולפני וולט דיסני שיצא לאקרנים לאחר מות וולט דיסני חודשיים לפני כן.

שבלייה שר בסרט את השיר "שמחת החיים" ("Joie de vivre") עם ילדי הכפר.

העלילה מתרחשת בכפר בפרובנס כשאמריקאי מתיישב בו ומתכוון למסוק את זיתי הכרם שלו בעזרת ארבע שימפנזות.

## תקציר העלילה
הנק דוסארד (דין ג'ונס) הוא חייל אמריקאי משוחרר שמגיע לכפר קטן בדרום צרפת כדי לגור בבית ובכרם זיתים שירש מדודו. מתווך הנדל"ן אמיל פוריליס מקבל אותו בקרירות ומייעץ לו למכור את הבית והכרם אבל הנק מסרב. הוא פוגש בכפר את מריה (איווט מימיו) שמחוזרת על ידי הקצב מרסל (ברנרד וורינגר) שגם הוא אינו מרוצה מנוכחותו של הנק.

כדי לאסוף את הזיתים רוכש הנק ארבע שימפנזות - מדלין, מוניק, דלפין וסלסט ששימשו מקודם בניסוים של חיל האוויר האמריקאי ומאמן אותן באיסוף זיתים. מריה מגיעה אליו ומגלה זאת והוא מבקש ממנה לשמור זאת בסוד. השמועה מתפשטת בכפר ומרסלו ואמיל מארגנים את החקלאים נגד האמריקאי הקפיטליסט שרוצה לשבור את מטה לחמם בעזרת השימפנזות. הם יוצאים בהפגנה עם שלטים "קופים, חזרו הביתה!". רק הכומר האב סילביין (מוריס שבלייה) פועל למענו ומשתדל להנמיך את הלהבות.

הנק לא נכנע וממשיך לטפל בכרם. אמיל הערמומי שולח אליו את יולנדה (איבון קונסנט) עם מסמכים שזייף כאילו היא בת דודה רחוקה ומגיע לה חצי מהנחלה. הנק מיואש אבל מריה שולחת בלילה את השימפנזות למיטתה והיא נמלטת מהמקום בבהלה ומגלה כי זאת הייתה מזימה של אמיל. הנק מתעמת ביחד עם השימפנזות בכיכר הכפר ומתחוללת שם קטטה גדולה. לבסוף מפסיק זאת הכומר וקורא לכולם להירגע וכי הנק לא גוזל את פרנסתם אלא מוכן להלוות להם את השימפנזות שלו.

מתחילה לנשב רוח מיסטרל שמורידה את הזיתים מהעצים והתושבים מגיעים לכרם לראות איך השימפנזות מלקטות את הזיתים. הפעולה מופרעת כאשר מריה מביאה למקום "הפתעה" להנק בדמות שימפנזה זכר והשימפנזות מפסיקות לעבוד ורודפות אחריו. התושבים צוחקים בלעג אבל האב סילביין משכנע אותם לעזור להנק שהיה מוכן להשאיל להם את הקופות. כל התושבים מתחילים לאסוף את הזיתים וכולם שמחים וצוהלים והנק ומריה מתחבקים לקראת עתיד משותף.

## צוות השחקנים

## קישורים חיצוניים
* 

* הקופים באים, האמריקאים באים!, באתר TCM
* קדימון, באתר יוטיוב
* נעימת הסרט, באתר יוטיוב
* מוריס שבלייה שר עם ילדים "שמחת החיים", באתר יוטיוב
קטגוריה:דיסני: סרטים
קטגוריה:סרטי 1967
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים על פרימטים
קטגוריה:סרטי וולט דיסני
ג'ושוע אורפין

**ג'ושוע אורפין** (באנגלית: **Joshua Orpin**; נולד ב-15 באפריל 1994) הוא שחקן אוסטרלי.

## ביוגרפיה
ג'ושוע אורפין נולד ב-15 באפריל 1994 במלבורן, ויקטוריה שבאוסטרליה.

ב-2017, סיים לימודי תואר ראשון  בבית הספר למשחק של אוניברסיטת אדית קוון (אנ') בפרת', אוסטרליה המערבית.

## קריירה
הופעת הבכורה של אורפין הייתה בשנת 2017 בסרט הקצר "Dark Horses" בתפקיד החתן ובסרט הקצר "את, אני וקארן". באותה שנה שיחק בתפקיד הראשי הראשון שלו בסרט קולנוע, "The Neon Spectrum". שנה לאחר מכן שיחק בסרט הקצר "Getting Ready" ובתפקיד אורח בסדרת הטלוויזיה "The Doctor Blake Mysteries".

בשנת 2019 שיחק בתפקידי אורח בסדרת הטלוויזיה האמריקאית "פריצ'ר" ובסדרה האוסטרלית "Upright". באותה שנה שיחק בתור דמיאן בסרט הקולנוע "Highest Point" בבימויה של כריסטינה הוגארת'. באותה שנה החל לשחק בתפקיד חוזר בסדרת הטלוויזיה "טיטאנים". בסדרה הוא מגלם את סופר בוי/קונר החל מהעונה השנייה.

בשנת 2020 שיחק בסרט הקצר "Mother Dearest".

בשנת 2021 הופיע בפרק במיני סדרה האוסטרלית, "לאהוב אותי" (אנ').

בשנת 2024 שיחק באופרת הסבון הפופולרית "קרוב רחוק" את דמותו של רורי טמפלטון.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1994
ליגת העל הקמרונית

**ליגת העל הקמרונית** (בצרפתית: **Championnat du Cameroun de football**, מכונה גם **MTN Elite One** מטעמים מסחריים), היא ליגת הכדורגל הבכירה בקמרון, שהוקמה רשמית בשנת 1961.

הליגה מנוהלת על ידי פדרציית הכדורגל הקמרונית אשר כפופה לקונפדרציית הכדורגל של אפריקה (CAF). נכון לעונת 2025/2026 ליגה מדורגת במקום ה-20.

קבוצת קוטון ספורט היא הקבוצה המצליחה ביותר בקמרון, עם 18 זכיות באליפות הליגה (מאז 1997), ומקורה בעיר גארואה. שמה מייצג את העובדה שהעיר היא מרכז עולמי משגשג לייצור טקסטיל וכותנה. שנייה בדירוג היא קאנון יאונדה עם 10 אליפויות ושלישיות בדירוג הן טונר יאונדה, אוריקס דואלה ויוניון דואלה עם 5 אליפויות, כאשר הן מייצגות את הערים הגדולות ביותר בקמרון, עיר הבירה יאונדה, והעיר הכי גדולה בקמרון דואלה.

## מתכונת הליגה
נכון לעונת 2025/2026 העונה כוללת 30 מחזורים בשיטת משחק בית/משחק חוץ. על ניצחון מוענקות שלוש נקודות ועל תיקו נקודה בודדת. הליגה משוחקת מדצמבר ועד מאי של השנה הקלנדרית העוקבת. 

האלופה מעפילה לליגת האלופות האפריקאית, בעוד הקבוצות ב-4 המקומות האחרונים יורדות לליגת המשנה של קמרון, ה"אלייט טו".

## היסטוריה
הליגה הוקמה בשנת 1961 תחת השם "דיוויזיון 1", והייתה אליפות הכדורגל הבכירה הראשונה שאורגנה בקמרון לאחר עצמאות קמרון. הליגה הזו הכילה 11 מועדונים מקומיים שייצגו בעיקר את הערים הגדולות. עד 2003, אליפות קמרון הלאומית התקיימה בבית אחד של 16 קבוצות. במהלך אספה כללית שהתקיימה ב-29 באפריל 2003, ביצעה פדרציית הכדורגל הקמרונית רפורמה, שאפשרה הקמת אליפות בשני שלבים, החל משנת 2004, שכללה 18 מועדונים המחולקים לשני בתים של 9 קבוצות כל אחת.

ב-13 בדצמבר 2004, לאחר עונה של ניסויים, נשיא ההתאחדות, מוחמד איה הקים ועדת הערכה לפורמט החדש הזו בראשות המנהל הטכני הלאומי, רוברט קורפו. מסקנות דו"ח ועדה זה ציינו שיפורים במונחים של תחרותיות הליגה. אך למרות זאת העובדה ששני מועדונים ירדו לליגת המשנה באמצע העונה, ובין היתר, ריבוי העימותים בין אותם יריבים ומספר הנסיעות למועדונים מסוימים, הביאו את הוועדה להציע את החזרה לפורמט הקודם. בעונת 2005., התקיימה אליפות שכללה 18 מועדונים שהצטמצמה ל-16 ב-2006 לפני שעלתה שוב ל-18 בעונת 2007/2008.

ב-26 באוקטובר 2007, בעקבות החתימה על חוזה החסות עם חברת MTN הדרום אפריקאית, שינתה ההתאחדות את שמה של האליפות ל-"MTN Elite One" שהפתיחה שלה לעונת 2007/2008 ניתנה ב-8 בדצמבר 2007 בגארואה עם 16 מועדונים שהצטמצמו ל-14 לעונת 2008/2009, שתחילתם מתוכננת ל-7 בספטמבר 2008, ובכך שילבו גם את לוח השנה המומלץ על ידי פיפ"א.

עם זאת, האליפות נתקלת מדי עונה בבעיות ארגוניות רבות, כפי שמעידה עונת 2019 שנמשכה רק 6 חודשים ומבוססת על פורמט קצר בעל שלב אחד בלבד.

## טבלת זוכות באליפות בעבר
קבוצה המסומנת ב**כתב מודגש** זכתה בגביע הקמרוני בכדורגל באותה העונה והשלימה דאבל מקומי.

## טבלת אליפויות

## קישורים חיצוניים
* RSSF קמרון
* נתונים מאתר globalsport
* נתונים מאתר soccerway

קמרון
קטגוריה:קמרון: כדורגל
תומאסו סאנלי

**תומאסו סנאלי**, (באנגלית: **Tomaso Sanelli**; נולד ב-9 באוקטובר 2004) הוא שחקן קולנוע וטלוויזיה קנדי.

## ביוגרפיה
סאנלי נולד ב-9 באוקטובר 2004 בטורונטו, קנדה.

## קריירה
סאנלי החל את הקריירה בשנת 2015 בסרט הקצר "My Brother Charlie". ucab" ובשנת 2016 הופיע בסרט הקצר, "הנוסע". באותה שנה הופיע לראשונה בטלוויזיה בסדרה ממלכה, בסדרה "Odd Squad" ובתפקיד חוזר בסדרת הטלוויזיה בכיכובו של שון טיל, "Incorporated (TV Series)". שנה לאחר מכן שיחק בתפקיד אורח בסדרה "Ransom", בסדרות הטלוויזיה "כשגבר פוגש אישה", וחומר אפל ובסדרה ציידי הצללים בתפקיד חוזר.

בשנת 2018 הופיע בתפקידי אורח בסדרה "Murdoch Mysteries" ובסדרה Suits. באותה שנה שיחק בתפקיד משנה בסרט הקומדיה "Road to the Lemon Grove", בתפקיד חוזר בסירת הטלוויזיה טיטאנים ובתפקיד ראשי בסדרת הטלוויזיה "Stars Falls".

בשנת 2019 שיחק בתפקיד ראשי במיני סדרת הטלוויזיה, סגר. בשנת 2020 שיחק בסרט הקולנוע "Dark Web: Cicada 3301" . באותה שנה החל לשחק בתפקיד חוזר בסדרת הטלוויזיה "הולי הובי" ובתפקיד ראשי בסדרת הטלוויזיה "Detention Adventure" . על משחקו בסדרה היה מועמד לפרס המסך הקנדי בקטגוריית ההופעה הטובה ביותר בסדרה או תוכנית ילדים ונוער.

במרץ 2023 לוהק לתפקיד בסרט האימה, חג ההודיה.

## קישורים חיצוניים

## הערות שוליים

קטגוריה:שחקנים ילדים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-2004
ולנטין ביביק

**ולנטין סאביץ' ביביק** (באוקראינית: **Валентин Савич Бібік**; ברוסית: **Валентин Саввич Бибик**; 19 ביולי 1940 – 7 ביולי 2003) היה מלחין ומורה ישראלי ממוצא אוקראיני.

## ביוגרפיה
ב-1966 סיים ביביק את לימודיו ב.

בין 1966 ל-1994 לימד ביבק באוניברסיטה הלאומית לאמנויות בחרקוב. החל מ-1971 עבד בה כמרצה בכיר, ומ-1990 ועד 1994 היה פרופסור וראש המחלקה להלחנה ולנגינה.

החל מ-1968 היה ביביק חבר באיגוד המלחינים הסובייטים, ובין 1989 ל-1994 היה יושב ראש איגוד חרקוב בהסתדרות המלחינים של אוקראינה.

החל מ-1994 ועד 1998, כיהן ביביק כראש המחלקה למוזיקה באוניברסיטת סנט פטרבורג למדעי הרוח וחברה לאיגודים מקצועיים , וכפרופסור באקדמיה לאמנויות שבסנט פטרסבורג.

ולנטין ביביק עלה מרוסיה לישראל ב-1998, והחל משנה זו שימש כפרופסור לקומפוזיציה באקדמיה הישראלית למוזיקה ע"ש סמואל רובין בתל אביב.

נפטר ב-2003 בתל אביב, עקב גידול סרטני במוח.

## קישורים חיצוניים

* 
* 

## הערות שוליים

קטגוריה:מלחינים אוקראינים
קטגוריה:בוגרי אוניברסיטת חרקוב
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:סגל אוניברסיטת תל אביב: מוזיקה
קטגוריה:ישראלים שנולדו ב-1940
קטגוריה:ישראלים שנפטרו ב-2003
מחמודה ריאד

**מחמודה ריאד** (בערבית: **محمودة رياض**; 1932-2007) הייתה אקטיביסטית טרנסג'נדרית. נחשבת לטרנסג'נדרית הערבייה הראשונה בישראל.

## קורות חייה
מחמודה ריאד נולדה בשנת 1932 בכפר דיר אל אסד בצפון והייתה רועת צאן בילדותה.

פרטים על חייה של מחמודה ריאד ידועים בעיקר דרך כתיבתה של האקטיביסטית הטרנסג'נדרית אפרת טילמה, שעסקה בה גם בספרה האוטוביוגרפי "לזאת יקרא אישה", אשר ראה אור בשנת 2020.

טילמה סיפרה כי הכירה את ריאד דרך מכרה שלה. היא אמרה לה כי ברצונה להיות אישה. טילמה טיפלה בה וליוותה אותה לטיפולים הורמונליים. ריאד עברה מספר טיפולים קוסמטיים להסרת מאפיינים גבריים ובהמשך שינתה את שמה לשם עברי, נעמי.

בראיון לכתבה שהתפרסמה בידיעות אחרונות ב-1975 סיפרה ריאד על קשיי חייה, שהיו מלווים מכות, שוד ואונס. היא סיפרה למראיין שהיא חוסכת כסף לניתוח, אינה יודעת קרוא וכתוב ואוהבת את בני משפחתה (אמה ואחייניה). היא גם סיפרה על רצונה בילדים, אף שהכירה בכך שתתקשה למצוא בן זוג שירצה לחיות בזוגיות עם "קוקסינל" (מילת גנאי בשימוש בכתבה).

ריאד עברה לברלין, שם אימצה את שם הבמה "להלובה" וזכתה להצלחה כרקדנית ריקוד בטן וזמרת במועדון טורקי בעיר.

ריאד נרדפה כל חייה על ידי בני משפחתה, שהגיעו בעקבותיה לתל אביב ובהמשך גם לברלין, ואילצו אותה לתת להם את רווחיה מעבודתה.

לאחר שעזבה את ברלין היא חזרה לישראל, ועסקה בזנות למחייתה.

בשנת 2005, כשהיא בת שישים, אושפזה בבית החולים ולאחר מספר חודשים הלכה לעולמה, ללא בני משפחתה לצידה.

## הנצחה
סיפור חייה של ריאד, ודמויות אחרות, סופר בתערוכה בשם "מה יגידו השכנים? חיים קוויריים בחיפה, 2007-1932" המספרת את סיפורה של קהילת הלהט"ב בחיפה. התערוכה הוצגה במוזיאון חיפה ונוצרה בשיתוף עם פרויקט ההיסטוריה הגאה החיפאית.

## ראו גם

## קישורים חיצוניים
* 
* 
* 
* 

## הערות שוליים

קטגוריה:טרנסג'נדריות ישראליות
קטגוריה:ערביות ישראליות
קטגוריה:טרנסג'נדרים ישראלים
קטגוריה:ערבים ישראלים
קטגוריה:פעילים למען זכויות להט"ב בישראל
קטגוריה:להט"ביות ישראליות
קטגוריה:פעילות למען זכויות להט"ב בישראל
קטגוריה:דיר אל-אסד: אישים
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראלים שנפטרו ב-2007
קטגוריה:ישראליות שנפטרו ב-2007
איאן ברמר

**איאן ארתור ברמר** (באנגלית: **Ian Arthur Bremmer**, נולד ב-12 בנובמבר 1969 בצ'לסי, ארצות הברית) הוא מדען מדינה וסופר אמריקאי העוסק במחקר סיכון פוליטי גלובלי. הוא הנשיא והמייסד של "קבוצת אירואסיה" , חברת מחקר וייעוץ בנושא סיכונים פוליטיים שעיקר משרדיה נמצאים בניו יורק. הוא גם מייסד חברת המדיה הדיגיטלית "GZERO Media".

## קורות חיים והשכלה
ברמר הוא אמריקאי ממוצא ארמני (מסבתו מצד אמו), איטלקי וגרמני. הוריו היו מריה ג'יי (לבית סקריוואנו) וארתור ברמר. אביו נלחם במלחמת קוריאה ונפטר בגיל 46 כשברמר היה בן ארבע. הוא גדל בפרויקטי דיור בצ'לסי, מסצ'וסטס, ליד בוסטון. ברמר למד בבית ספר תיכון "סנט דומיניק" סאביו במזרח בוסטון. בשנת 1989 סיים תואר ראשון ביחסים בינלאומיים בהצטיינות באוניברסיטת טוליין ודוקטורט במדעי המדינה באוניברסיטת סטנפורד ב-1994. עבודת הדוקטורט שלו הייתה תחת הכותרת "הפוליטיקה של האתניות: הרוסים באוקראינה".

## קריירה
### קבוצת אירואסיה
ברמר הקים את חברת המחקר והייעוץ לסיכון פוליטי "אירואסיה" ב-1998 במשרדי "המכון למדיניות עולמית" בניו יורק. החברה פתחה משרד בלונדון בשנת 2000, משרד בוושינגטון הבירה בשנת 2005, משרד בטוקיו בשנת 2015, משרדים בסן פרנסיסקו וסאו פאולו בשנת 2016, ומשרדים בברזיליה וסינגפור בשנת 2017. החברה התמקדה בתחילה בשווקים מתעוררים, אך התרחבה לעסוק בכלכלות חזיתיות ומפותחות וביסוס פרקטיקות המתמקדות בנושאי גיאו-טכנולוגיה ואנרגיה. ברמר היה שותף לכתיבת דו"ח הסיכונים המובילים השנתי של קבוצת אירואסיה, תחזית של 10 הסיכונים הגאו-פוליטיים העיקריים לשנה הקרובה.

### כתיבה
ברמר פרסם עשרה ספרים על עניינים גלובליים. בנוסף, ברמר הוא בעל טור לענייני חוץ ועורך כללי של מגזין Time ותורם למגזין פייננשל טיימס.

### תפקידים
ברמר מילא תפקידי מחקר ופקולטה באוניברסיטת ניו יורק, אוניברסיטת קולומביה, מכון איסט-ווסט, המכון למדיניות עולמית, המעבדה הלאומית לורנס ליברמור, והמכון למדיניות החברה של אסיה, שם שימש כעמית המכובד הראשון של הרולד ג'יי ניומן בגאופוליטיקה מאז 2015.

בשנת 2013 הוא מונה לפרופסור עולמי למחקר באוניברסיטת ניו יורק, ובשנת 2019, בית הספר לעניינים בינלאומיים וציבוריים של אוניברסיטת קולומביה הודיע כי ברמר ילמד קורס גאופוליטיקה יישומית בבית הספר.

ברמר מכהן במועצת הנשיא של הקרן למזרח הקרוב, במועצת המנהיגות של פסגת קונקורדיה ובחבר הנאמנים של "Intelligence Squared". בשנת 2007, הוא מונה כ"מנהיג גלובלי צעיר" של הפורום הכלכלי העולמי, ובשנת 2010, הקים ומונה ליושב ראש מועצת האג'נדה העולמית של הפורום לסיכון גאופוליטי. בדצמבר 2015 זכה ברמר לתואר אבירות על ידי ממשלת איטליה.

## ארגונים נוספים שייסד
### קרן קבוצת אירואסיה
בשנת 2016, ייסד ברמר את "קרן קבוצת אירואסיה", ארגון צדקה ציבורי. ברמר משמש כיום כנשיא מועצת המנהלים של קרן קבוצת אירואסיה.

### GZERO Media
בשנת 2017, ברמר וקבוצת אירואסיה השיקו את חברת המדיה הדיגיטלית "GZERO Media" ותוכנית טלוויזיה ציבורית לאומית בארצות הברית בשם "GZERO World". שמה של החברה מתייחס למונח שטבע ברמר בספרו "כל עם לעצמו" כדי לתאר עולם שבו לאף מדינה או קבוצת מדינות אין את המנוף הפוליטי והכלכלי להניע סדר יום בינלאומי או לספק מוצרים ציבוריים גלובליים.

## מחלוקות

## קישורים חיצוניים

* 

* האתר הרשמי
* הפרופיל של ברמר באתר "קבוצת אירואסיה"
* 

קטגוריה:סופרים אמריקאים
קטגוריה:חוקרי מדע המדינה אמריקאים
קטגוריה:בוגרי אוניברסיטת טוליין
קטגוריה:בעלי תואר דוקטור מאוניברסיטת סטנפורד
קטגוריה:סגל אוניברסיטת ניו יורק
קטגוריה:סגל אוניברסיטת קולומביה
קטגוריה:אמריקאים שנולדו ב-1969
Breathe (שיר של ולאדנה ווצ'יניץ')

"**Breathe**" (בעברית: "**לנשום**") הוא שיר באנגלית של הזמרת המונטנגרית ולאדנה ווצ'יניץ'. הוא יצא לאור ב-4 במרץ 2022, ונבחר על ידי רשות השידור הלאומית של מונטנגרו, Radio and Television of Montenegro (RTCG), לייצג את המדינה באירוויזיון 2022, שהתקיים בטורינו, איטליה.

## רקע
"Breathe" נכתב על ידי ווצ'יניץ' עצמה בהשתתפות דראקו דימיטרוב, שגם הפיק את השיר. הוא נכתב בהשראת מקרה אישי קשה שעברה ווצ'יניץ' יחד עם משפחתה ב-2021. תחילה היה אמור לצאת לאור בסוף חודש פברואר, אולם לבסוף הוא פורסם בעמוד היוטיוב הרשמי של האירוויזיון ב-4 במרץ 2022.

## לפני האירוויזיון
ב-28 באוקטובר 2021 פתחה RTCG תקופת הגשת השירים שמתוכם יבחר הנציג הבא של מונטנגרו באירוויזיון. היא הסתיימה ב-10 בדצמבר. בתום המועד התקבלו ברשות השידור 30 שירים, שמתוכם 24 היו כשירים להתחרות באירוויזיון. ועדה שהוקמה על ידה סיננה את השירים שהתקבלו על פי מספר קריטריונים ביניהם הלחן, המילים והבימוי האפשרי לשיר.

ב-4 בינואר 2022 נודע כי ולאדנה ווצ'יניץ' תייצג את מונטנגרו באירוויזיון 2022 בטורינו שבאיטליה במהלך תוכנית הבוקר "Dobro jutro Crna Goro" בערוץ TVCG 1. יום לאחר מכן נודע כי שם השיר שלה יהיה "Breathe" וכי הוא יושר בשפה האנגלית.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי מונטנגרו תופיע בחלק השני של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מונטנגרו הופיעה כמדינה ה-15, לאחר פולין ולפני בלגיה. ב-12 במאי 2022 ביצעה ווצ'יניץ' את "Breathe" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מקומה בחצי הגמר היה 17 עם 33 נקודות.

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי מונטנגרו באירוויזיון
קטגוריה:שירים באנגלית
מגדל Hi Tower

**מגדל Hi Tower** (נהגה בעברית באופן זהה: **היי טאוור**) הוא מגדל מגורים השוכן בגבעתיים. המבנה כולל 60 קומות - קומת לובי, קומת גלריה וקומת רווחה, מעליהן 55 קומות מגורים שבהן 279 דירות, ושתי קומות טכניות נוספות בראש המגדל. כמו כן, ישנן כ-5 קומות תת-קרקעיות אשר ישמשו לחניה. המגדל יושב בצוותא עם מגדל השחר השכן על רמפה המוגבהת ממפלס הרחוב שמתחתיו.

המגדל תוכנן על ידי משרד ישר אדריכלים כחלק ממתחם הסיטי של העיר שיכלול מספר גורדי שחקים נוספים, וישתלב כרצף בנייה גבוהה עם מתחם הבורסה ברמת גן ורחוב יגאל אלון בתל אביב. יזמי הפרויקט הם איש העסקים ומתווך הנדל"ן רוני מאנה וקבוצת G-Group בראשות איש העסקים גיא בלושינסקי. קבוצת אשטרום אחראית על ביצועו.

עם תחילת שנת 2022 הגיע לגובהו הסופי, והפך לגורד השחקים השלישי בגובהו בישראל ולמגדל הגבוה בגבעתיים. הוא גם מחזיק בתואר כמגדל המגורים הגבוה בישראל. גובהו מקומת הכניסה הראשית ועד קצה הגג הוא 220 מטרים. בהתאם לדרישת רת"א, עם השלמתו הותקנה על הגג מערכת תאורת אזהרה למטוסים. במגדל מכון כושר ומכון ספא.

## היסטוריה
[ממוזער|המגדל באוגוסט 2025 במבט מצד החניון של [מגדל השחר.]]
בנייתו החלה במרץ 2016 והסתיימה ב-2023 אך בספטמבר 2023 פורסם כי אף שבניית המגדל הושלמה, עיריית גבעתיים אינה מאשרת את אכלוסו עקב אי עמידה בדרישות בטיחות.
הבניין קיבל אישור אכלוס לקראת קיץ 2024 ואוכלס לראשונה בחודש יולי של אותה שנה.

## ראו גם
*גורד השחקים הגבוה בישראל

## קישורים חיצוניים

* 

## הערות שוליים

Hi Tower
Hi tower
בנלי

**בנלי** (באיטלקית: **<span lang="it" dir="ltr">Benelli Q.J.</span>**) היא חברה איטלקית לייצור אופנועים וטוסטוסים שהוקמה בעיר פזארו בשנת 1911. החל משנת 2005 היא נמצאת בשליטה של חברה סינית Qianjiang Motorcycle.

## תולדות החברה
החברה הוקמה בשנת 1911 על ידי משפחת בנלי. תחילה הם עסקו בתיקון אופנועים ובייצור חלקי חילוף. בשנת 1919 הוצג לראשונה אופנוע מתוצרת החברה. הייצור גדל בהדרגה. בשנת 1939 אופנוע של בנלי זכה בתחרות מרוץ בינלאומית.

לאחר מלחמת העולם השנייה אחד האחים פרש והקים חברה לייצור כלי רכב נפרדת. יתר האחים המשיכו בניהול בחברה. במהלך שנות ה-60 של המאה ה-20 גדל ייצוא התוצרת לארצות הברית. דגם Benelli 650 Tornado אף נמכר תחילה מחוץ לאיטליה. בסוף שנות ה-60 החל משבר בתעשיית הרכב באיטליה בעקבות כניסת יצרנים מיפן ובמיוחד הונדה. בכל זאת החברה הצליחה להתאים את עצמה לתנאי השוק החדשים.

בשנת 1967 הוקמה חברת בת לייצור נשק קל.

בשנת 2000 בשטח של המפעל המקורי הוקם מוזיאון הרכב שכולל אוסף של אופנועים מתוצרת בנלי ויצרנים נוספים. עולם מיוחד מוקדש לג'וזפה בנלי היה בין משפחת מייסדים ותכנון את האופנועים הראשונים של החברה.

בשנת 2005 השליטה על החברה עברה לחברה סינית. לאחר שנים קשות החל משנת 2016 ייצור האופנועים החל לגדול.

במרוצת השנים אופנועים בתוצרת בנלי זכו מספר פעמים באליפויות העולם. טונינו בנלי, היה אלוף איטליה בשנות ה-30 של המאה ה-20 וקבע מספר שיאי עולם על האופנועים תוצרת בנלי.

## גלריה

File:Benelli_4_TN_500_cc_1935.jpg|בנלי 500 (1935)
File:Benelli_250_Sport_Special.jpg|בנלי 250 (1971)
File:BenelliTornadoTre.jpg|בנלי טורנדו (2003)
File:Benelli_TRK.jpg|בנלי TRK  (2020)
File:Benelli_Motorella_GL_moped_-_20080315.jpg|בנלי מוטורלה (1970)


## קישורים חיצוניים

* 
* בנלי ישראל

קטגוריה:יצרני רכב איטלקיים
קטגוריה:יצרני אופנועים
Vi sitter i Ventrilo och spelar DotA

**Vi sitter i Ventrilo och spelar DotA** (בתרגום חופשי: "**אנחנו יושבים בוונטרילו, משחקים דוטה**"; נקרא גם בקיצור "**DotA**") הוא שיר בשוודית של המוזיקאי השוודי בסהאנטר. השיר מספר על שימוש בתוכנת המחשב Ventrilo בזמן משחק ב-DotA, מוד במשחק המחשב וורקראפט 3. השיר משלב צלילים מהמשחק עצמו. זהו הסינגל השני מאלבומו השני של בסהאנטר, LOL.

## וידאו קליפ
הווידאו קליפ מתחיל באימו של בסהאנטר פותחת דלת ורואה את בסהאנטר יושב עם חברים מול המחשב ומתלוננת על כך שכל מה שהוא עושה זה יושב בוונטרילו ומשחק דוטה, ובתגובה בסהאנטר מתחיל לשיר את השיר. הקליפ מראה את בסהאנטר וחבריו משחקים ב-DotA, מוד במשחק המחשב וורקראפט 3. בהמשך הקליפ משלב בין צילומים של החברים המשחקים דוטה, צילום ממסיבת ריקודים במועדון, וצילומים מהופעתו של בסהאנטר במסיבת הרשת "The Gathering" בה הופיע.

## רצועות השמעה
# 
# 

## מצעדי פזמונים
### מצעדים שבועיים

### מצעדי סוף שנה

## מכירות

## גרסאות וחידושים
ב-2008 בסהאנטר יצר גרסה מחודשת באנגלית בשם "All I Ever Wanted".

לקראת יציאת העונה השנייה של הסדרה , הוציאה Netflix בשיתוף עם בסהאנטר קליפ-טיזר המבוסס על הקליפ המקורי של השיר. בקליפ המחודש נראה בסהאנטר מסתכל על תמונת אימו שהופיעה בקליפ המקורי ונפטרה ב-2016, ובמקום לשחק ב-DotA הוא משחק ב-Dota 2. בנוסף, בקליפ משולבים קטעים מהעונה הראשונה של הסדרה.

## קישורים חיצוניים

* 

## הערות שוליים

קטגוריה:שירי בסהאנטר
קטגוריה:שירים בשוודית
קטגוריה:וורקראפט
קטגוריה:Dota
קטגוריה:סינגלים בהוצאת וורנר מיוזיק גרופ
כרואן חלבי

**כרואן חלבי-קבלאן** (בערבית: **كروان حلبي**; נולדה ב-18 בינואר 1995) היא אתלטית דרוזית-ישראלית, ושיאנית ישראל הדרוזית הראשונה בריצת 1000 מטר. היא אלופת ישראל (2025) בריצת 1500 מטר, במרוצי שדה (2019, 2020 ו-2021), מרוצי הרים (2019), 10 ק"מ כביש (2018) ו-5 ק"מ כביש (2022). בהכשרתה, היא מהנדסת ביו-רפואית.

## ביוגרפיה
חלבי נולדה בירושלים, ישראל, למשפחה דרוזית, כילדה הרביעית מתוך חמישה ילדים. גדלה בכפר דלית אל-כרמל שבצפון. אביה הוא מפקד לשעבר במשמר הגבול ופנסיונר, ואמה היא עקרת בית. התחנכה תחילה בבית ספר יסודי דרוזי אדוק, אם כי מאז כיתה ד' היא התחנכה בבתי ספר ממלכתיים לא-אדוקים. החלה להתאמן כתלמידה בחטיבת ביניים בריצות של אתלטיקה קלה.

לחלבי תואר ראשון בהנדסה ביו-רפואית, והיא סטודנטית לתואר שני עם תזה בטכניון שבחיפה. במקביל היא עובדת במשרה-חלקית כתומכת מחקר ופיתוח בחברת אוסיו לציוד רפואי.

כיום מתגוררת בכפר עספיא שבצפון, ונשואה לבשאר קבלאן, מהנדס תוכנה מבית־ג'ן.

## שיאים אישיים
### אצטדיון וכביש
* ריצת 800 מטר: 2:09.93 דקות (2021)
* ריצת 1000 מטר: 2:43.99 דקות (2022), שיא ישראל
* ריצת 1500 מטר: 4:16.46 דקות (2024)
* ריצת 3000 מטר: 9:19.08 דקות (2021)
* ריצת 3000 מטר מכשולים: 9:55.76 דקות (2022)
* ריצת 5000 מטר: 16:48.27 דקות (2021)
* ריצת 5 ק"מ כביש: 16:20 דקות (2022)
* ריצת 10,000 מטר: 33:48.45 דקות (2021)
* ריצת 10 ק"מ: 33:53 דקות (2022)
* ריצת 15 ק"מ: 55:17 דקות (2021)

## קישורים חיצוניים
* דף שיאים ותוצאות של כרואן חלבי - loglig
* 
* 

## הערות שוליים

קטגוריה:דרוזיות ישראליות
קטגוריה:אתלטיות ישראליות
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:מדענים דרוזים ישראלים
קטגוריה:דלית אל-כרמל: אישים
קטגוריה:עספיא: אישים
קטגוריה:ישראליות שנולדו ב-1995
קטגוריה:ישראלים שנולדו ב-1995
ליגת העל המלגשית

**ליגת העל המלגשית** (בצרפתית: ** Pro League Championnat de Football National Division 1**, מכונה גם **Orange Pro League Madagascar** מטעמים מסחריים), היא ליגת הכדורגל הבכירה במדגסקר, שהוקמה רשמית בשנת 1962. עד 2019 הייתה ידועה בתור "THB Champions League" על שם החברה לייצור בירה "Three Horses Beer", ומאז הספונסרית היא חברת Orange העולמית.

הליגה כיום מנוהלת על ידי התאחדות הכדורגל של מדגסקר אשר כפופה לקונפדרציית הכדורגל של אפריקה (CAF).

קבוצת קנאפס ספור היא הקבוצה המצליחה ביותר במדגסקר, עם 7 זכיות באליפות הליגה (מאז 2010). שאר הזכיות מתחלקות בין 28 קבוצות, 12 מתוכם מקורן בבירת מדגסקר אנטננריבו, כך שהליגה נחשבת לאחת הליגות השיוויניות, ועם זאת אחת החלשות מבחינה מקצועית באפריקה.

## היסטוריה ופורמט הליגה
הליגה התחילה בשנת 1962 ובתחילה כללה 24 קבוצות מ-22 מחוזות המדינה. 24 הקבוצות חולקו ל4 בתים של שש, כאשר כל קבוצה נפגשה פעם אחת עם היריבה לבית, ושלושת הראשונים מכל בית העפילו לשלב הבא. בשלב השני חולקו הקבוצות ל-2 בתים של 6 קבוצות, כאשר כל קבוצה קיימה משחק אחד שוב נגד כל היריבות בבית, ו-2 הראשונים מ-2 הבתים העפילו לשלב הגמר. בשלב הגמר שכונה "Groupe des As" שיחקו ארבע הקבוצות אחת נגד השנייה 2 משחקים בבית ובחוץ להכרעת אלופת העונה. מ-2019 פורמט זה השתנה ומאז, הליגה צומצמה ל-12 קבוצות בלבד, המשחקות ביניהם 2 סיבובים בבית ובחוץ כאשר סך הכל ישנם 22 מחזורים. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית.

עונת 2024/2025 הייתה צריכה לכלול 16 קבוצות ב-2 בתים. 4 קבוצות סירבו לשינוי מתכונת. נותרו 12 קבוצות ששיחקו 22 מחזורים בשיטת משחק בית/משחק חוץ. על ניצחון מוענקות 3 נקודות ועל תיקו נקודה בודדת. הקבוצה שסיימה במקום הראשון (האלופה) העפילה למוקדמות ליגת האלופות האפריקאית.קבוצות שסיימו את העונה במקומות 9-12 ירדו לליגת משנה. העונה התחילה בנובמבר והסתיימה ביולי.

## הזוכות באליפות הליגה בעבר

### הזוכות באליפות הליגה המקומית של אנטננריבו

### הזוכות באליפות הליגה מהקמתה ב-1962
קבוצה המסומנת ב**כתב מודגש** זכתה בקופ דה מדגסקר באותה העונה והשלימה דאבל מקומי.

## טבלת אליפויות

## קישורים חיצוניים
* RSSF מדגסקר
* נתונים מאתר globalsport

מדגסקר
קטגוריה:מדגסקר: כדורגל
ליגת העל הסנגלית

**ליגת העל הסנגלית** (בצרפתית: **Championnat du Sénégal de Ligue 1 de football**, מכונה גם **Ligue 1**), היא ליגת הכדורגל הבכירה בסנגל, שהוקמה רשמית בשנת 1960, והפכה למקצוענית ב-2009.

הליגה מנוהלת על ידי התאחדות הכדורגל הסנגלית אשר כפופה לקונפדרציית הכדורגל של אפריקה (CAF). בהתאם לדירוג של CAF לעונת 2025/2026 ליגה מדורגת במקום ה-17.

קבוצת דיאראף היא הקבוצה המצליחה ביותר בסנגל, עם 13 זכיות באליפות הליגה (מאז 1975), שנייה בדירוג היא קבוצת ז'אן ד'ארק עם 10 זכיות באליפות הליגה, ושלישית היא קבוצת איי אס דואנס עם 6 זכיות באליפות הליגה, ומקורן של שלושתן הוא בעיר דקר, עיר הבירה של סנגל.

## מתכונת הליגה
נכון לעונת 2025/2026, בליגה 16 קבוצות. הקבוצות משחקות ביניהם 2 סיבובים בבית ובחוץ כאשר סך הכל ישנם 30 מחזורים. הליגה משוחקת מנובמבר ועד מרץ של השנה הקלנדרית העוקבת. האלופה מעפילה לתחרות המוקדמות של ליגת האלופות האפריקאית, בעוד סגניתה מעפילה לשלב המוקדמות של גביע הקונפדרציה האפריקאי. שתי הקבוצות במקום האחרון בליגה יורדות לליגת המשנה הסנגלית, לליגת משנה - "ליג 2".

## היסטוריה
הליגה הוקמה בשנת 1960, לאחר שסנגל קיבלה את עצמאותה מצרפת לאחר הכיבוש הקולוניאלי שלה ברפובליקה הסנגלית.

לאחר שנים רבות שבהם שהתה הליגה בעידן החובבים, ה-CNF (ועדת הנורמליזציה של הכדורגל) החליטה להכניס מקצוענות בכדורגל הסנגלי. ליגת הכדורגל המקצועית של סנגל (LSFP) שהוא מוסד המחובר להתאחדות הכדורגל הסנגלית (ה-FSF), אחראית על הארגון, הבקרה, המעקב, ההסדרה ועמידה על ידי מועדונים בכללים הנורמטיביים של ניהול אדמיניסטרטיבי ופיננסי בכדורגל הסנגלי.

במסגרת בקרה זו, המועדונים נדרשים להמציא בשבועיים הראשונים של כל חודש, תלוש המסכם את כל העסקאות הכספיות שביצע המועדון. בתום העונה, מועדונים נדרשים לשלוח את הדוחות הכספיים שלהם ל-LSFP, וכך נמנע מצב שבו קבוצות לא משלמות או חייבות לשחקנים, מה שהיווה בעיה בעידן החובבני.

העונה הראשונה המקצוענית בכדורגל הסנגלי - עונת 2009 שוחקה עם 18 מועדונים מקצועיים אשר נבחרים לאחר שמועדוני הליגה הבכירה לשעבר (ה-Division 1) הגישו בקשה לאליפות מקצועית. בנוסף להיותם מזוהה באופן קבוע עם התאחדות הכדורגל הסנגלית (FSF), המועדונים שלוקחים חלק באליפויות אלו חייבים להתארגן כחברה מסחרית בע"מ (SA או SARL).

מספר הקבוצות המשתתפות באליפות "ליג 1" ירד מ-18 קבוצות במהלך עונות 2009 ו-2010 ל-16 קבוצות בעונת 2010/2011. החל מעונת 2010/2011 הליגה משוחקת בבית אחד בודד בניגוד לעונות 2009 ו-2010 ששוחקו ב-2 בתים.

האלופה נקבעת בתום סדרת משחקי בית וחוץ במהלכם כל מועדון פוגש את הקבוצות האחרות פעם בבית ופעם בחוץ. מאז הקמת הליגה הסנגלית המקצוענית בכל עונה זכתה קבוצה אחרת בתואר האליפות.

## טבלת זוכות באליפות בעבר
קבוצה המסומנת ב**כתב מודגש** זכתה בסנגל FA קאפ באותה העונה והשלימה דאבל מקומי.

## טבלת אליפויות

## קישורים חיצוניים
* 
* RSSF סנגל
* נתונים מאתר globalsport
* נתונים מאתר transfermarkt
* נתונים מאתר soccerway

סנגל
קטגוריה:סנגל: כדורגל
Boten Anna

**Boten Anna** (בתרגום חופשי: **אנה הבוט**) הוא שיר בשוודית של המוזיקאי השוודי בסהאנטר. השיר מספר על משתמשת IRC אשר הדובר מאמין שהיא בוט שהרחיקה אותו מערוץ בו הם נמצאים, אך בהמשך מגלה שמדובר באישה אמיתית. זהו הסינגל הראשון מאלבומו השני של בסהאנטר, LOL.

## רצועות השמעה
# 
# 

## מצעדי פזמונים
### מצעדים שבועיים

### מצעדי סוף שנה

## מכירות

## גרסאות וחידושים
ב-2007 בסהאנטר יצר גרסה מחודשת באנגלית בשם "Now You're Gone". באותה השנה יצרו חובבי ציון גרסה בעברית בשם "רוצה בנות", אשר עליה נוצרו גרסאות נוספות גם כן.

## קישורים חיצוניים
* 

* 

## הערות שוליים

קטגוריה:שירי בסהאנטר
קטגוריה:שירים בשוודית
קטגוריה:שירים המבוססים על אירועים אמיתיים
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וורנר מיוזיק גרופ